**ОДЕЋА КАО ДРУШТВЕНА ПОТРЕБА**

 Одевање је једна од најелементарнијих потреба људског друштва. Одећа је неопходни део човековог живота у погледу његове заштите, и опстанка. Кроз историјски развој људског друштва, одећа је се стално мењала. На стилове у одевању кроз историју утицали су разни фактори, као што су (начин живота, прилике, као и низ других фактора), али је функција одеће остала иста. Једна од најважнијих функција одеће је та да заштити тело од разних утицаја (топлоте, хладноће), и да омогућава добру удобност при ношењу.

 Одећа омогућава човеку да се прилагоди и живи у различитим климатским условима да штити тело од влаге, кише, и снега као и да штити тело како при ниским тако и при високим температурама. Одећа је такође и важан естетски фактор јер њоме људи улепшавају своје тело или сакривају своје недостатке . Са аспекта рада и радне способности човека, одећа мора да обезбеди добру способност за рад под различитим радним условима. У том смислу израђују се многобројне врсте, не само радне него и заштитне одеће – заштитне капе, рукавице, заштитна одела. Одећа је врло важан фактор у општенародној одбрани, јер штити војнике од различитих временских утицаја, а мора бити тако израђена да омогућава добру покретљивост војника.

**ФУНКЦИЈЕ ОДЕЋЕ**

 1.Заштитна

2.Религиозна

3.Ратничка

4.Естетска

5.Економска

Заштитна функција одеће

 Заштитна функција одеће је једна од најважнијих функција у одевању. Њоме људи штите своје тело од спољашњих утицаја, омогућава добру удобност при ношењу, као и са аспекта рада омогућава добру заштиту на различитим радним местима.

 Религиозна фукција одеће

 У свом настајању одећа је прво имала заштитну а потом и религиозну функцију. Примитивни народ некад а и данас одевањем и маскирањем приказују магијски карактер.

 Ратничка функција одеће

 Ратничка функција одеће омогућава идеалну заштиту војника у ратним условима.. Примитивни ратник је обојен и истетовиран ,и носи са собом ратне трофеје са истим циљем.Савремена војна униформа је више усмерена ка томе да се војник лако закамуфлира и задобије пријатеље , асоцира на поштовање и службени однос.

 Естетска функција одеће

Естетска функција одеће омогућава да њоме људи улепшавају своје тело или да сакрију своје недостатке. Еротска функција одеће манифестује се кроз привлачење партнера помоћу одеће, прикривањем телесних недостатака и истицањем предности. Еманципација жене у друштву довела је до тога да се она данас активно бави и учествује у свим областима живота.

 Економска функција одеће

Социјално – економска функција моде говоти о томе да треба да постоје друштвени услови за промене у одевању, економски услови, и низ других фактора.

**ПОДЕЛА ОДЕЋЕ**

Данас се израђују различите врсте одевних предмета зависно од потребе човека, сезоне, намене и моде. Одевни предмети се могу груписати на следећи начин:

**Према полу и узрасту**

* мушка одећа,
* женска одећа
* дечија одећа

**Према врсти материјала**

* памучна одећа вунана одећа
* свилена одећа
* кожна и крзнена одећа

**Према сезони**

* зимска одећа
* летња одећа
* мећусезонска одећа

**Према намени**

* спортска одећа
* радна одећа
* свечана одећа
* заштитна одећа
* војна одећа